שיר של יום חולין

שיר של יום חולין הוא שיר שנודע בביצועה של הזמרת אילנית, שכתבה המשוררת והפזמונאית רחל שפירא והלחין יאיר רוזנבלום. השיר הגיע למקום הראשון במצעד השבועי של רשת ג' ולמקום התשיעי במצעד השנתי של תחנה זו לשנת ה'תשל"ו. כמו כן, השיר בגרסתה הגיע גם למקום ה-79 ב"מצעד של המדינה" לשנת 2009 (ה'תש"ע). בסוף שנת 2019 פורסם על ידי אקו"ם כי הוא השיר המושמע ביותר בתחנות הרדיו בישראל בשני העשורים מאז שנת 2000. בשנת 2023 דורג בעשירייה הפותחת במצעד ה-75 למדינת ישראל. השיר נכתב במקור לפסטיבל "חגיגת הזמר העברי" שנערך במוצאי יום העצמאות ה'תשל"ו. באותה שנה לא נערך פסטיבל הזמר והפזמון, והפסטיבל התקיים במתכונת לא תחרותית, שבמסגרתה ביצע כל אמן שיר מוכר ושיר חדש. השיר הופיע באלבומה של אילנית,תקליט מס' 20 במקצב ברזילאי ובשירים נבחרים, ונחשב לאחד מלהיטיה הגדולים ביותר של הזמרת. הוא דורג במקום התשיעי במצעד הפזמונים העברי השנתי של רשת ג' לאותה שנה. השיר מדבר על אהבת אישה לאיש. זוהי אהבה צנועה, פשוטה, לא צעקנית ולא חגיגית. אהבה שבשגרה, כפי שמרמז שמו של השיר: "שיר של יום חולין". למעשה, המילה "אהבה" מופיעה בשיר רק באופן אחד, לאחר מילת תנאי ("אִם יש בי אהבה") ובאופן שאינו מוחצן ("אם יש בי אהבה היא תאמֵר בשקט"). בשיר שלושה בתים. כבר בבית הראשון נראה כי הקשר בין הדוברת לבן זוגה הוא קשר של שגרה, כמעט של ברירת מחדל. "ניסינו לעזוב, אבל אני יודעת/ אנחנו נשארים שנה אחר שנה". בבית השני מתארת הדוברת את ניסיונותיה להגיע אל בן זוגה. "אני למענך כל בוקר מלקטת/ פרטים קטנים, שמחות קטנות של יום חולין". נראה כי יש לדוברת ספקות, האם ניסיונותיה יעילים, האם יש בהם טעם, והיא שואלת "האם אתה משיב, האם אתה עונה לי?" הבית השלישי הוא בית של השלמה. נראה כי למרות השגרה, היעדר הניצוצות, ההתלבטויות, עדיין יש קשר רגשי עז בין הדוברת לבן זוגה. היא משלימה עם רגשותיה ועם המצב, עם העובדה שרגשותיה יכולים להתבטא גם בשגרה: "יום החולין הזה הוא יום שיש בו חסד ובחסדו שורות אליך נכתבות קח את ידי עכשיו, עשני מפויסת ביום חולין כזה דרכינו מצטלבות." השיר זכה למספר רב של גרסאות כיסוי. בשנת 1998 הוציאה הזמרת ירדנה ארזי את אלבום האוסף "יש ונדמה", ובו נכללה גרסת דואט של השיר שהיא מבצעת עם הזמר אבי פרץ. באותה השנה, הקליטו גבי ברלין ומיכל טל גרסת כיסוי של השיר שנכללה באלבום "שירים הם חברים". בשנת 2004 ביצעה הזמרת שרית חדד גרסת כיסוי לשיר במסגרת שידורי ההתרמה של ארגון לתת (וגרסתה לשיר הגיעה למקום ה-27 במצעד השבועי של רשת ג'). הגרסה נכללה באלבום האוסף שלה "האוסף השקט". גרסה נוספת היא של הזמר מאור כהן, שיצאה בשנת 2008 במסגרת הפרויקט "עבודה עברית – מחווה ל-60 שנות יצירה מקורית". גרסה זו זכתה למספר השמעות רב, ואף זכתה במקום ה-21 במצעד השבועי של רשת ג', במקום ה-15 במצעד העברי השנתי בגלגלצ, ובמקום ה-21 במצעד המקביל ברשת ג'. לקראת יום הזיכרון תשפ"א יזמה משטרת ישראל גרסה חדשה, המבוצעת על ידי בני משפחה של שוטרים שנפלו על משמרתם, מלווים, בין היתר, על ידי שוטרות מנגנות בחליל צד ובכינור. בשנת 2015 פורסמה גרסתו הרשמית של עמיר בניון. בשנת 2016 ביצעו ארזי והגבעטרון את "שיר של יום חולין" וכללו אותו באלבום ההופעה "הוי ארצי מולדתי – המופע המשותף". ביולי באותה השנה, במלאת 40 שנים למבצע יונתן (אנטבה), ביצעה יובל דיין את השיר במסגרת הטקס הממלכתי שנערך בירושלים. בשנת 2017, במלאת 70 שנים לאילנית, ביצעה עמה אייל גולן את השיר בהיכל התרבות בראשון לציון. בשנת 2018 ביצעה אודהליה ברלין את השיר במסגרת המופע "אוחילה". בשנת 2019 הקליטו פיטר רוט ומאור כהן את השיר במסגרת מופע בשידור חי שאירע בגלגלצ. בשנת 2020 ביצעה עינת שרוף את השיר במסגרת "ישראל מחוברת" של אקו"ם שאירע בנמל תל אביב. שרוף ביצעה את השיר בהופעה חיה בקיסריה מספר שנים קודם לכן. בשנת 2022 הקליטה אילנית ביחד עם דיין את השיר וביצעו אותו יחדיו במסגרת הופעה ששודרה ברשת 13. השיר בוצע מספר פעמים על ידי מתמודדים בתוכניות מציאות. בשנת 2006 בעונתה הרביעית של תוכנית הטלוויזיה "כוכב נולד" בוצעה גרסת דואט על ידי זהבית פסי ומאור פיניה, בשנת 2012 בעונה הראשונה של תוכנית הטלוויזיה "The Voice ישראל" על ידי עומר טל, בשנת 2014 בעונה השלישית של "The Voice ישראל" על ידי ירדן פרץ, ובשנת 2021 בתוכנית "הכוכב הבא ולתת - דואט בהפתעה" על ידי שי המבר ואגם בוחבוט. השיר בוצע מספר פעמים על ידי השחקנים בסדרות טלוויזיה ובהצגות שונות. בשנת 2018 בהצגה "מיקה שלי" בוצעו על ידי שחקני ההצגה. השיר בביצוע אילנית הושמע בסיום הפרק האחרון של הסדרה "גוף שלישי" ששודרה בקשת 12. מידע על היצירה "שיר של יום חולין" באתר מיוזיק בריינז "שיר של יום חולין" באתר בית לזמר העברי מילות השיר "שיר של יום חולין" באתר שירונט שיר של יום חולין, באתר אקו"ם ביצועה של אילנית לשיר, ערוץ OldIsraeliSongs‏ ביוטיוב גרסת הכיסוי בביצועו של מאור כהן, סרטון באתר יוטיוב רז שכניק, "אני בטוח שגם הביטלס היו שמחים לשיר כזה", באתר "ידיעות אחרונות", 30 ביולי 2019 מהו סוד הקסם של "שיר של יום חולין"?, סרטון בערוץ "כאן | חדשות - תאגיד השידור הישראלי", באתר יוטיוב (אורך: 11:46) שיר של יום חולן, מתוך אתר פזמונט המצעד של המדינה, מתוך אתר פזמונט 40 שנה ל"שיר של יום חולין": הזמרת אילנית על הסיבות להצלחה הנצחית, באתר ‏מאקו‏, 4 בינואר 2020 אתם בחרתם: זה שיר ה-75 של ישראל, באתר www.israelhayom.co.il שיר של יום חולין, באתר יאיר רוזנבלום אבי פרץ וירדנה ארזי - יום חולין, נבדק ב-2023-06-23 שיר של יום חולין - גבי ברלין ומיכל טל, נבדק ב-2023-06-23 מאור כהן - שיר של יום חולין, נבדק ב-2023-06-23 המצעד השנתי של גלגלצ לשנת תשס"ח, מתוך אתר פזמונט שיר של יום חולין – בביצוע משפחות שכולות, נבדק ב-2023-06-23 עמיר בניון - שיר של יום חולין, נבדק ב-2023-06-23 הוי ארצי מולדתי - המופע המשותף, 2016-01-01, נבדק ב-2023-06-23 יובל דיין - שיר של יום חולין | 40 שנה למבצע יונתן (אנטבה), נבדק ב-2023-06-23 אילנית חוגגת 70 עם המדינה - שיר של יום חולין עם אייל גולן, נבדק ב-2023-06-23 שיר של יום חולין-מתוך המופע "אוחילה" אודהליה ברלין, נבדק ב-2023-06-23 פיטר רוט ומאור כהן - שיר של יום חולין (לייב באולפן גלגלצ), נבדק ב-2023-06-23 עינת שרוף | שיר של יום חולין - ישראל מחוברת, נבדק ב-2023-06-23 עינת שרוף - שיר של יום חולין קיסריה Einat Sarouf - Shir Shel Yom Hulin, נבדק ב-2023-06-23 שיר של יום חולין - אילנית ויובל דיין (ערוץ 13, שידורי רשת, 2022), נבדק ב-2023-06-23 שיר של יום חולין - זהבית פסי ומאור פיניה, נבדק ב-2023-06-23 ישראל The Voice - עומר טל - שיר של יום חולין, נבדק ב-2023-06-23 ישראל 3 The Voice - ירדן פרץ - שיר של יום חולין, נבדק ב-2023-06-23 שי המבר ואגם בוחבוט - שיר של יום חולין, נבדק ב-2021-09-18 A Body That Works, 2023-02-13, נבדק ב-2023-06-23